Guvernul vrea să reducă cheltuielile până la final de an, pentru a se încadra în noua țintă de deficit bugetar. Un proiect de ordonanță de urgență, prevede că plata drepturilor salariale obținute în instanță de angajații care au dat statul în judecată se amână până anul viitor.
Instituțiile care au cheltuit sub 50% din bugetul alocat pentru plăți, vor fi obligate să restituie către fondul de rezervă 10% din banii rămași în cel mult 5 zile de la data solicitării. Ordonanța de urgență urmează să intre în următoarea ședință de guvern.
Măsurile sunt luate înaintea rectificării bugetare, unde va fi trecută și noua țintă de deficit bugetar.
Ordonanța privind reducerea cheltuielilor prevede și că instituțiile nu mai pot pot încheia contracte pentru a plăti chirii, pentru achiziționarea de mobilă de birou sau pentru consultanță.
În plus, nu se mai pot face investiții din bani publici cu excepția celor din fonduri UE si PNRR iar cheltuielile cu bunurile și serviciile din noiembrie-decembrie 2023 vor rămâne la nivelul celor din ianuarie-septembrie 2023, anunță Digi24.